open-index/open-wikipedia-markdown huggingface dataset:
มหินทะ ราชปักษะ

**มหินทะ ราชปักษะ** (; Mahinda Rajapaksa) หรือ **มหินตะ ราชปักษะ** () ชื่อเมื่อเกิด **เปอร์ซี มเหนทระ ราชปักษะ** (Percy Mahendra Rajapaksa, เกิด 18 พฤศจิกายน 1945) เป็นนักการเมืองชาวศรีลังกา ผู้ดำรงตำแหน่งประธานาธิบดีศรีลังกาคนที่หกระหว่างปี 2005-2015 และนายกรัฐมนตรีศรีลังกาสามสมัยระหว่างปี 2004 ถึง 2005, ปี 2018 และ ปี 2019 ถึงปี 2022 ตำแหน่งทางการเมืองที่สำคัญอื่น ๆ รวมถึงผู้นำฝ่ายค้านระหว่างปี 2002 ถึง 2004 และ 2018 ถึง 2019 และเป็นรัฐมนตรีการคลังระหว่างปี 2005 ถึง 2015 และ 2019 ถึง 2021

ราชปักษะเป็นนักฎหมายโดยวิชาชีพ และได้รับเลือกตั้งเข้าสู่รัฐสภาครั้งแรกในปี 1970 เขาดำรงตำแหน่งหัวหน้าพรรคเสรีภาพจากปี 2005 ถึง 2015 และสาบานตนเข้ารับตำแหน่งประธานาธิบดีในวันที่ 19 พฤศจิกายน 2005 ต่อมาได้รับเลือกตั้งอีกครั้งในปี 2010 เพื่อดำรงตำแหน่งต่อในวาระที่สอง

ในวันที่ 26 ตุลาคม 2018 เขาได้รับแต่งตั้งเป็นนายกรัฐมนตรีโดยประธานาธิบดีไมตรีปาละ สิริเสนะ หลังพันธมิตรรัฐบาลล่ม การแต่งตั้งนี้เป็นประเด็นที่ถกเถียงในสังคม แลพนากยรัฐมนตรีในตำแหน่ง รนิล วิกรมสิงหะ ปฏิเสธคำสั่งขับจากตำแหน่งซึ่งเขาระบุว่าขัดต่อรัฐธรรมนูญ และนำไปสู่วิกฤตรัฐธรรมนูญ ท้ายที่สุดในวันที่ 3 ธันวาคม 2018 ศาลตัดสินพักอำนาจของราชปักษะในฐานะนายกรัฐมนตรี และตัดสินให้คณะรัฐมนตรีของเขาไม่สามารถทำงานได้ ราชปักษะจึงลาออกจากตำแหน่งในวันที่ 15 ธันวาคม 2018 และวิกรมสิงหะได้รับแต่งตั้งตำแหน่งใหม่อีกครั้ง ในชณะที่ราชปักษะได้รับแต่งตั้งตำแหน่งผู้นำฝ่ายค้านแทน

เขากลับมาดำรงตำแหน่งนายกรัฐมนตรีอีกครั้งในวันที่ 21 พฤศจิกายน 2019 โดยพี่/น้องชายโคฐาภยะ  ราชปักษะ ประธานาธิบดี เป็นผู้แต่งตั้ง หลังชนะการเลือกตั้งประธานาธิบดีปี 2019 ในวันที่ 3 พฤษภาคม 2022 มีการอภิปรายไม่ไว้วางใจราชปักษะและคณะรัฐมนตรีโดยฝ่ายค้านในสภา และเขาตกเป็นเป้าของการประท้วงปี 2022 ประเด็นการฉ้อโกงของตระกูลราชปักษะที่นำไปสู่วิกฤตเศรษฐกิจที่ทำให้ศรีลังกาเป็นประเทศล้มละลาย ผู้ประท้วงเรียกเขาว่า "ไมนา" (นกเอี้ยง) และเรียกร้องให้ลาออกจากตำแหน่ง หลังการประท้วงและผู้ต้านการประท้วงปะทะกันจนเกิดเป็นความรุนแรงไปทั่วเกาะศรีลังกา เขาลาออกจากตำแหน่งในที่สุด

ชีวิตทางการเมืองของราชปักษะถูกกล่าวโทษว่าก่อาชญากรรมหลายครั้ง รวมถึงอาชญากรรมสงครามในช่วงปีท้าย ๆ ของสงครามกลางเมืองศรีลังกา ไปจนถึงข้อกล่าวหาการละเมิดสิทธิมนุษยชน, การฉ้อโกง และการยุยงปลุกปั่นให้เกิดความรุนแรงต้านทานการประท้วงในปี 2022 ประเทศแคนาดาคว่ำบาตรเขาในปี 2023 ด้วยข้อกล่าวหาละเมิดสิทธิมนุษยชน

## อ้างอิง

หมวดหมู่:นายกรัฐมนตรีศรีลังกา
หมวดหมู่:ประธานาธิบดีศรีลังกา
หมวดหมู่:นักการเมืองศรีลังกา
ชย หินฺท

**ชย หินฺท** (, Jai Hind; , *ไจ ฮินด์*) เป็นวลีกล่าวสรรเสริญ และเป็นคำขวัญที่มีความหมายว่า "ขออินเดียจงเจริญ" หรือแปลตรงตัวคือ "ชัยชนะ [แด่] อินเดีย" คิดครั้งแรกโดยอาบิด ฮะสัน ซาฟรานี (Abid Hasan Safrani) วลีนี้นำมาใช้ในขบวนการเรียกร้องเอกราชจากเจ้าอาณานิคมอังกฤษ โดนเริ่มแรกเป็นคำโห่ร้องในสนามรบและใช้ในสุนทรพจน์ทางการเมือง และได้รับความนิยมสูงจากการนำมาใช้โดยเนตาจี สุภาษ จันทระ โพส และต่อมากลายมาเป็นคำขวัญประจำกองทัพแห่งชาติอินเดีย

## ศัพทมูล
ชย (จาก जय ในภาษาสันสกฤต) แปลว่า ชัยชนะ มีปรากฏใช้ในวรรณกรรมพระเวท เช่น *[[Atharvaveda|อาถรรพเวท]]* 8.50.8 และในวรรณกรรมหลังพระเวท เช่น *[[มหาภารตะ]]* ส่วน "หินฺท" (หรือ ฮินด์; hind จากภาษาเปอร์เซีย هند) เป็นคำเรียกพื้นที่ทางภูมิศาสตร์ที่ปัจจุบันคืออุนทวีปอินเดียก่อนเอกราช

## ประวัติศาสตร์
เจมปกรมัน ปิลไล นำคำว่า "ไจฮินด์" มาใช้เป็นครั้งแรก และต่อมาถูกนำมาใช้เป็นคำขวัญของกองทัพอินเดียในทศวรรษ 1940s ตามข้อเสนอของอาบิด ฮะสัน และภายหลังอินเดียได้รับเอกราช วลีนี้กลายมาเป็นคำขวัญประจำชาติ ภายหลังอินเดียได้รับเอกราช กลายมาเป็นคำขวัญประจำชาติ

สุมันตระ โพส ระบุว่าวลีนี้ไม่มีความเกี่ยวเนื่องทางศาสนา ในกองทัพอินเดียเริ่มนำคำนี้มาเป็นคำทักทายกันโดยสุภาษ จันทระ โพส และคณะ ตั้งแต่ปี 1943 ถึง 1945 ซึ่งทำให้วลีนี้เป็นที่นิยมขึ้นมา หลังเอกราช ผู้นำทางการเมือง และนายกรัฐมนตรีอินเดีย เช่น ชวาหรลาล เนหรู ทำให้คำนี้กลายมาเป็นที่ใช้ทั่วไป รวมถึงใช้ในการทักทายกัน โดยเฉพาะนายกรัฐมนตรี อินทิรา คานธี ที่มักจะจบสุนทรพจน์ของเธอด้วยการตะโกน ไจฮินด์ สามครั้ง และตั้งแต่กลางทศวรรษ 1990s คำนี้เป็นที่นิยมใช้ในการทักทายระหว่างสมาชิกของกองทัพอินเดีย

ในปี 2019 สายการบินประจำชาติ แอร์อินเดียออกข้อบังคับให้พนักงานต้อนรับบนเครื่องบินต้องจบทุกคำประกาศด้วยคำว่า ไจฮินด์

## อ้างอิง

หมวดหมู่:คำและวลีภาษาฮินดี
หมวดหมู่:การเมืองอินเดีย
หมวดหมู่:คำขวัญ
หมวดหมู่:ขบวนการเอกราชอินเดีย
ฮ่องกง 97 (วิดีโอเกม)

***ฮ่องกง 97*** (, , ) เป็นวิดีโอเกมไล้ลิขสิทธิ์แนวชูตเอ็มอัปที่พัฒนาและเผยแพร่โดยแฮปปีซอฟต์ (HappySoft) ผู้พัฒนาวิดีโอเกมแนวโดจิน สำหรับซูเปอร์แฟมิคอม ปล่อยในประเทศญี่ปุ่นครั้งแรกในปี 1995 วางจำหน่ายในรูปฟล็อปปีดิสก์ และออกแบบโดยนักข่าวเกมชาวญี่ปุ่น เกาลูน คุโรซาวะ ผู้ระบุว่าเกมนี้ออกแบบมาเสียดสีอุตสาหกรรมเกม เกมนี้สร้างขึ้นในเวลาเจ็ดวันร่วมกับมิตรสหาย

เนื้อเรื่องในเกมอยู่ที่ฮ่องกงในปี 1997 ระหว่างการส่งมอบฮ่องกงจากสหราชอาณาจักรแก่จีน ฮ่องกงในเวลานั้นเกิดอัตราการก่ออาชญากรรมสูงเนื่องจากผู้อพยพจากจีนแผ่นดินใหญ่ รัฐบาลฮ่องกงจึงว่าจ้าง ชิน (Chin) ซึ่งเป็นชายกำลังมหาศาลและเป็นญาติไม่ระบุฝั่งของบรูซ ลี เพื่อฆ่าล้างเผ่าพันธุ์ชาวจีนแผ่นดินใหญ่ ในขณะเดียวกัน ตง เชา ปิง (Tong Shau Ping; เติ้ง เสี่ยวผิง) ซึ่งเสียีชวิตไปแล้ว ถูกฟื้นคืนชีพในโครงการลีบของรัฐบาลจีนให้กลายมาเป็น "อาวุธสุดท้าย" ในโลกความจริง เติ้ง เสี่ยวผิง ยังมีชีวิตอยู่ขณะที่วิดีโอเกทนี้กำลังพัฒนา เขาเสียชีวิตในวันที่ 19 กุมภาพันธ์ 1997 ไม่กี่เดือนก่อนการส่งมอบฮ่องกงตามเนื้อเรื่องของเกม}} หลังเอาชนะ ตง เชา ปิง ได้ ชินจะต้องต่อสู้กับศัตรูต่อและเกมจะจบเมื่อชินเสียชีวิต 

วิดีโอเกมนี้มียอดจำหน่ายประมาณ 30 ชิ้นเนื่องจากการปล่อยขายแบบใต้ดินและผิดกฎหมาย กระนั้นมีลัทธิติดตามจากความไร้คุณภาพสุด ๆ ของเกม เนื้อหาที่ก้าวร้าว และเกมเพลย์ที่ไร้สาระ นักวิจารณ์และนักข่าวหลายคนยกให้เกมนี้เป็นหนึ่งในเกมที่แย่ที่สุดที่เคยมีมา ในปี 2023 คุโรซาวะปล่อยเกมนี้ให้ดาวน์โหลดไปเล่นได้โดยไม่เสียค่าใช้จ่ายบนเว็บไซต์ส่วนตัว

เกาลูน คุโรซาวะ ระบุว่สเป้าหมายของเขาคือพัฒนาเกมที่ห่วยที่สุดเท่าที่จะทำได้เพื่อเสียดสีอุตสาหกรรมเกม ตัวเขาเองไม่ได้มีทักษะการเขียนโปรแกรมมากนัก และได้พนักงานคนหนึ่งของเอนิกซ์มาช่วย และตัวเกมสร้างขึ้นในเวลาแค่สองวัน และต่อมาได้ขอให้เพื่อนที่มีความรู้ภาษาอังกฤษพื้นฐานช่วยแปลเนื้อเรื่องเป็นภาษาอังกฤษ และขอนักศึกษาแลกเปลี่ยนจากฮ่องกงคนหนึ่งให้ช่วยแปลเกมเป็นภาษาจีน คุโรซาวะใช้เพลงโดยตัดมาจาก "หว่ออ้ายเป่ย์จิงเทียนอันเหมิน" จากซีดีเลเซอร์ดิสก์มือสองที่เขาหาได้มาจากถนนเซี่ยงไฮ้ และสไปรต์ตัวละครหลักเป็นรูปเฉินหลงขากโปสเตอร์ภาพยนตร์ *[[Wheels on Meals]]* จากปี 1984

## อ้างอิง

หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมผู้เล่นเดี่ยว
หมวดหมู่:เกมเสียดสี
หมวดหมู่:ความรู้สึกต่อต้านจีนในประเทศญี่ปุ่น
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมที่ออกวางจำหน่ายในปี พ.ศ. 2538
โปรดส่งใครมาช่วยฉันที

***โปรดส่งใครมาช่วยฉันที*** เป็นภาพยนตร์อเมริกันแนวสุขนาฏกรรมมืด ระทึกขวัญจิตวิทยาที่กำลังจะเข้าฉาย กำกับโดยแซม เรย์มี และเขียนบทโดยมาร์ค สวิฟต์และเดเมียน แชนนอน ภาพยนตร์เรื่องนี้นำแสดงโดยราเชล แม็กอดัมส์ และดีแลน โอไบรอัน รับบทเป็นเพื่อนร่วมงานที่กลายเป็นผู้รอดชีวิตเพียงสองคนจากเหตุเครื่องบินตกระหว่างเดินทางไปทำธุรกิจ เมื่อต้องติดอยู่บนเกาะร้าง พวกเขาต้องร่วมมือกันเพื่อเอาตัวรอด ซึ่งกลายเป็นการต่อสู้ทั้งทางจิตใจและไหวพริบเพื่อให้รอดชีวิตออกไปได้ 

โปรดส่งใครมาช่วยฉันที มีกำหนดเข้าฉายในสหรัฐอเมริกาโดยทเวนตีท์เซนจูรีสตูดิโอส์ ในวันที่ 30 มกราคม ค.ศ. 2026

## โครงเรื่อง

## อ้างอิง

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่กำกับโดย แซม ไรมี
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์โดยทเวนตีท์เซนจูรีสตูดิโอส์
หมวดหมู่:ภาพยนตร์สุขนาฏกรรมมืดอเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2569
เกออร์คแห่งฮันโนเฟอร์

**เกออร์คแห่งฮันโนเฟอร์** () อาจหมายถึง

* เกออร์คที่ 1 ผู้คัดเลือกแห่งฮันโนเฟอร์
* เกออร์คที่ 2 ผู้คัดเลือกแห่งฮันโนเฟอร์
* พระเจ้าเกออร์คที่ 3 แห่งฮันโนเฟอร์
* พระเจ้าเกออร์คที่ 4 แห่งฮันโนเฟอร์
* พระเจ้าเกออร์คที่ 5 แห่งฮันโนเฟอร์

หมวดหมู่:หน้าแก้ความกำกวมชื่อบุคคล
เยออร์ยีโอสแห่งกรีซ

**เยออร์ยีโอสแห่งกรีซ** () อาจหมายถึง

* พระเจ้าเยออร์ยีโอสที่ 1 แห่งกรีซ
* สมเด็จพระราชาธิบดีเยออร์ยีโอสที่ 2 แห่งกรีซ
* เจ้าชายเยออร์ยีโอสแห่งกรีซและเดนมาร์ก

หมวดหมู่:หน้าแก้ความกำกวมชื่อบุคคล
รายการแผ่นดินไหวในประเทศไทย

นี่คือรายการ**แผ่นดินไหวในประเทศไทย**:

## แผ่นดินไหว

### สึนามิที่ส่งผลถึงประเทศไทย
* แผ่นดินไหวในหมู่เกาะอันดามัน พ.ศ. 2484 – แผ่นดินไหวระดับ 7.7 สร้างความเสียอย่างหนักและไม่ทราบจำนวนผู้ได้รับบาดเจ็บหรือเสียชีวิต
* แผ่นดินไหวและคลื่นสึนามิในมหาสมุทรอินเดีย พ.ศ. 2547 – แผ่นดินไหวระดับ 9.1 สร้างความเสียหายอย่างหนัก มีผู้เสียชีวิตมากกว่า 5,400 ราย และสูญหายอีกจำนวนมาก
* แผ่นดินไหวในหมู่เกาะอันดามัน พ.ศ. 2552 – แผ่นดินไหวระดับ 7.5 เตือนสึนามิ ไม่มีผู้ได้รับบาดเจ็บหรือเสียชีวิต
* แผ่นดินไหวในมหาสมุทรอินเดีย พ.ศ. 2555 – แผ่นดินไหวระดับ 8.6 เตือนสึนามิ ไม่มีผู้ได้รับบาดเจ็บหรือเสียชีวิต

## อ้างอิง

**ข้อมูล**

*
*
*
*
*
เพียงนาวา

***เพียงนาวา*** เป็นละครโทรทัศน์ไทยแนวโรแมนติกแฟนตาซี BL ปี พ.ศ. 2568 ที่ผลิตโดย G02INFINITY ละครเรื่องนี้ดัดแปลงมาจากเว็บโนเวลชื่อเดียวกัน เขียนโดยกาย สุวรรณโรจน์ และ Lita P. ออกอากาศครั้งแรกทางช่อง 7 และสามารถรับชมได้ทั่วโลกผ่านทาง GagaOOLala สำหรับผู้ชมชาวไทย ยังสามารถรับชมได้ทางวิกิ

## เรื่องย่อ
ภู ภูริช ชายวัย 28 ปีจากกรุงเทพฯ ย้ายไปอยู่เกาะอันเงียบสงบเพื่อช่วยบริหารบาร์ธีมทะเลชื่อ "ฟูล แอนด์ อะ ฮาล์ฟ" ร่วมกับพนา เพื่อนของเขา ที่นั่น เขาได้พบกับ นาวา บาร์เทนเดอร์สุดชิลล์ ซึ่งแท้จริงแล้เป็นมนุษย์เงือก นาวาอาศัยอยู่ท่ามกลางมนุษย์ในขณะที่ปกปิดตัวตนที่แท้จริงของเขา เมื่อภูและนาวาใกล้ชิดกันมากขึ้น ความผูกพันของพวกเขาก็ถูกทดสอบด้วยความลับ พลังเหนือธรรมชาติ และกระแสแห่งโชคชะตา

## การผลิต
ละครเรื่องนี้ผลิตโดย G02INFINITY เมื่อวันที่ 2 ธันวาคม พ.ศ. 2566 ทางบริษัทได้ปล่อยตัวอย่าง ‘Official Pre-Pilot’ ความยาว 23 วินาทีบนยูทูบ ซึ่งมีนักแสดงเพียงเฟโรส คาน แช่มช้อย เท่านั้น ตอนนำร่องมีความยาว 4 นาที 58 วินาที ถูกปล่อยออกมาเมื่อวันที่ 16 ธันวาคม พ.ศ. 2566

## นักแสดงและตัวละคร
### นักแสดงหลัก
* อัครภัทร์ สุทธิเธียรณรงค์ รับบท นาวา
* เฟโรส คาน แช่มช้อย รับบท ภู ภูริช
* ชลัช ตันติจิบูรณ์ รับบท พนา

### นักแสดงสมทบ
* จิรายุ อึ้งวานิช รับบท พระพาย
* จิรเมธ ศรีหนองห้อง รับบท ปิง ปราการ
* บุรันช์รัตน์ หอมบุตร รับบท ภูธาร
* กัณณทร ชะระภิญโญ รับบท วิญญู
* อภิวิชญ์ จักษ์ตรีมงคล รับบท เมษ
* บัญญวัต พัดสิงห์ รับบท ทิมมี่
* ณัฐภูมิ ไววาทย์ รับบท ไม้เอก

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครชายรักชายไทย
หมวดหมู่:ละครโทรทัศน์แนวสุขนาฏกรรมแฟนตาซีไทย
แมคโอเอสเท็น ไทเกอร์

**แมคโอเอสเท็น ไทเกอร์** (; รุ่น 10.4) เป็นรุ่นหลักรุ่นที่ 5 ของแมคโอเอส ระบบปฏิบัติการสำหรับเดสก์ท็อปและเซิร์ฟเวอร์จากแอปเปิลสำหรับคอมพิวเตอร์แมค วางจำหน่ายแก่สาธารณชนเมื่อวันที่ 29 เมษายน ค.ศ. 2005 ในราคา 129.95 ดอลลาร์สหรัฐ โดยเป็นรุ่นต่อจากแมคโอเอสเท็น แพนเธอร์ คุณลักษณะที่รวมไว้ในรุ่นนี้ได้แก่ระบบการค้นหาแบบรวดเร็วที่เรียกว่า สปอตไลต์ เว็บเบราว์เซอร์ซาฟารีรุ่นใหม่ แดชบอร์ด ชุดตกแต่งใหม่ที่เรียกว่า "ยูนิฟายด์" (Unified) และมีการรองรับการระบุตำแหน่งในหน่วยประมวลผลแบบ 64 บิต สำหรับพาวเวอร์แมค จี5 นอกจากนี้ไทเกอร์ยังมีคุณลักษณะเพิ่มเติมจำนวนหนึ่งซึ่งไมโครซอฟท์ประสบความยากลำบากเป็นเวลาหลายปีในการเพิ่มให้กับวินโดวส์โดยมีประสิทธิภาพในเกณฑ์ที่ยอมรับได้ เช่น การค้นหาไฟล์แบบรวดเร็ว และการประมวลผลกราฟิกส์ที่ดีขึ้น

แมคโอเอสเท็น ไทเกอร์ถูกติดตั้งมาพร้อมกับแมครุ่นใหม่ในขณะนั้น และยังมีให้ใช้ในรูปแบบชุดอัปเกรดสำหรับผู้ใช้แมคโอเอสเท็นเดิม หรือแมคโอเอสรุ่นดั้งเดิมเฉพาะบางรุ่นที่รองรับ นอกจากนี้ยังมีแมคโอเอสเท็น เซิร์ฟเวอร์ 10.4 สำหรับสายการผลิตของแมคอินทอชบางรุ่น หกสัปดาห์หลังวางจำหน่ายอย่งเป็นทางการ แอปเปิลได้นำส่งระบบปฏิบัติการไทเกอร์ไปแล้ว 2 ล้านฉบับ ซึ่งคิดเป็นร้อยละ 16 ของผู้ใช้แมคโอเอสเท็นทั้งหมด แอปเปิลอ้างว่าไทเกอร์เป็นรุ่นวางจำหน่ายระบบปฏิบัติการของแอปเปิลที่ประสบความสำเร็จมากที่สุดในประวัติศาสตร์ของบริษัท เมื่อวันที่ 11 มิถุนายน ค.ศ. 2007 ที่งานดับเบิลยูดับเบิลยูดีซี 2007 สตีฟ จอบส์ ซีอีโอของแอปเปิล ได้กล่าวว่าผู้ใช้แมคโอเอสเท็นมากกว่าร้อยละ 67 จากทั้งหมด 22 ล้านคนกำลังใช้ไทเกอร์

แอปเปิลได้ประกาศว่าจะเปลี่ยนผ่านสู่หน่วยประมวลผลอินเทล เอกซ์86 ระหว่างช่วงชีวิตของไทเกอร์ ทำให้เป็นระบบปฏิบัติการตัวแรกของแอปเปิลที่ทำงานบนเครื่องที่มีสถาปัตยกรรมแอปเปิล–อินเทล แอปเปิลทีวีรุ่นดั้งเดิม ซึ่งวางจำหน่ายเมื่อเดือนมีนาคม ค.ศ. 2007 มาพร้อมกับไทเกอร์รุ่นปรับแต่งภายใต้ "แอปเปิลทีวีโอเอส" (Apple TV OS) ซึ่งแทนที่ส่วนต่อประสานกราฟิกกับผู้ใช้แบบปกติด้วยฟรอนต์โรว์รุ่นปรับปรุง

ระบบปฏิบัติการรุ่นถัดจากแมคโอเอสเท็น ไทเกอร์คือแมคโอเอสเท็น เลเพิร์ดซึ่งวางจำหน่ายเมื่อ 26 ตุลาคม ค.ศ. 2007 หลังวางจำหน่ายไทเกอร์ได้ 30 เดือน ทำให้ไทเกอร์เป็นแมคโอเอสเท็นรุ่นที่มีการใช้งานยาวนานที่สุด โดยอัปเดตด้านความปลอดภัยชุดสุดท้ายที่เผยแพร่สำหรับผู้ใช้ไทเกอร์คืออัปเดต 2009-005 ส่วนรุ่นสุดท้ายของควิกไทม์ที่รองรับคือ 7.6.4 รุ่นสุดท้ายของไอทูนส์ที่สามารถทำงานบนไทเกอร์ได้คือ 9.2.1 และซาฟารี 4.1.3 คือซาฟารีรุ่นสุดท้ายที่รองรับไทเกอร์

ถึงแม้ว่าไทเกอร์จะไม่ได้รับอัปเดตด้านความปลอดภัยตั้งแต่ ค.ศ. 2009 แต่ไทเกอร์ก็ยังคงได้รับความนิยมในหมู่ผู้ใช้พาวเวอร์แมคและผู้ชื่นชอบการใช้คอมพิวเตอร์ย้อนยุคเนื่องจากเข้ากันได้กับซอฟต์แวร์และฮาร์ดแวร์อย่างกว้างขวาง เนื่องจากเป็นแมคโอเอสเท็นรุ่นสุดท้ายที่รองรับคลาสสิกเอนไวรอนเมนต์ ซึ่งเป็นชั้นความเข้ากันได้สำหรับแมคโอเอส 9 รวมทั้งหน่วยประมวลผลพาวเวอร์พีซี จี3

## อ้างอิง

หมวดหมู่:แมคโอเอส
หมวดหมู่:ซอฟต์แวร์ในปี พ.ศ. 2548
สถานีโรงอุปรากร (นครโฮจิมินห์)

**สถานีโรงอุปรากร** () เป็นสถานีรถไฟฟ้าใต้ดินในเส้นทางรถไฟฟ้านครโฮจิมินห์ สาย 1 สถานีนี้สร้างขึ้นที่ด้านหน้าจัตุรัสลามเซิน และโรงอุปรากรนครโฮจิมินห์ อยู่ใต้ถนนเล เหล่ย โดยเปิดให้บริการเมื่อวันที่ 22 ธันวาคม ค.ศ. 2024

## แผนผังสถานี
ที่มา:

## สถานที่สำคัญใกล้เคียง
* ศาลาว่าการนครโฮจิมินห์
* โรงอุปรากรนครโฮจิมินห์
* พิพิธภัณฑ์นครโฮจิมินห์
* จัตุรัสลามเซิน
* ยูเนี่ยนสแควร์ไซง่อน

## ระเบียงภาพ

ไฟล์:Opera House Station Platform.jpg|ชานชาลา 1
ไฟล์:2023-12-10 Opera House metro station, Ho Chi Minh City (Ga Nhà hát Thành phố).jpg|ประตูทางเข้า–ออก 1 หนึ่งปีก่อนเปิดให้บริการ
ไฟล์:Opera House Station ticket machine 1.jpg|เครื่องจำหน่ายตั๋ว
ไฟล์:Opera House Station ticket machine.jpg|เครื่องจำหน่ายตั๋ว
ไฟล์:Opera House Station Platform 2.jpg|ป้ายบอกทางไปชานชาลา 2
ไฟล์:HCMC Metro Line 1 Route at Opera House Station 1.jpg|เส้นทางรถไฟฟ้านครโฮจิมินห์ สาย 1 ที่สถานีโรงอุปรากร ชั้น B2 
ไฟล์:HCMC Metro Line 1 Route at Opera House Station.jpg|เส้นทางรถไฟฟ้านครโฮจิมินห์ สาย 1 ที่สถานีโรงอุปรากร ชั้น B1


## อ้างอิง

## แหล่งข้อมูลอื่น
* 

โรงอุปรากร
โรงอุปรากร
เมอร์รีเมโลดีส์

**เมอร์รีเมโลดีส์** () เป็นชุดภาพยนตร์สั้นสุขนาฏกรรมแอนิเมชันซึ่งเผยแพร่โดยวอร์เนอร์บราเธอส์พิคเจอส์ โดยเป็นส่วนหนึ่งของแฟรนไชส์ลูนีย์ตูนส์และยังประกอบด้วยตัวละครหลายตัวจากลูนีย์ตูนส์ด้วย เดิมออกอากาศตั้งแต่ 2 สิงหาคม ค.ศ. 1931 จนถึง 20 กันยายน ค.ศ. 1969 (ระหว่างยุคทองของแอนิเมชันอเมริกัน) และกลับมาออกอากาศใหม่อีกครั้งเมื่อ ค.ศ. 1979 โดยมีภาพยนตร์สั้นตอนใหม่ ๆ ออกมาเป็นระยะ ๆ จนถึง 13 มิถุนายน ค.ศ. 1997 แต่เดิมเมอร์รีเมโลดีส์มุ่งเน้นไปที่ภาพยนตร์สีแบบถ่ายครั้งเดียวเมื่อเทียบกับภาพยนตร์ลูนีย์ตูนส์ซึ่งเป็นภาพยนตร์ขาวดำ หลังจากที่บักส์ บันนีได้กลายเป็นตัวละครที่โดดเด่นของเมอร์รีเมโลดีส์และลูนีย์ตูนส์ได้เปลี่ยนการผลิตไปเป็นระบบสีเมื่อช่วงต้นคริสต์ทศวรรษ 1940 ภาพยนตร์ชุดทั้งสองก็เริ่มสูญเสียลักษณะเฉพาะและภาพยนตร์สั้นก็ถูกจัดให้อยู่ในชุดภาพยนตร์แต่ละชุดแบบสุ่ม

เดิมเมอร์รีเมโลดีส์ผลิตโดยฮาร์แมน–ไอซิงพิคเจอส์ตั้งแต่ ค.ศ. 1931 ถึง 1933 และลีออน ชเลซินเจอร์ โพรดักชันส์ตั้งแต่ ค.ศ. 1933 ถึง 1944 ต่อมาชเลซินเจอร์ได้ขายสตูดิโอของเขาให้แก่วอร์เนอร์บราเธอส์ในปี ค.ศ. 1944 และวอร์เนอร์บราเธอส์การ์ตูนส์ที่เปลี่ยนชื่อใหม่ก็ได้ดำเนินการผลิตต่อจนถึง ค.ศ. 1963 และมีการว่าจ้างภายนอกให้กับเดอแพที–ฟรีเลิงเอนเทอร์ไพรซิสและฟอร์แมตโพรดักชันส์ตั้งแต่ ค.ศ. 1964 ถึง 1967 และวอร์เนอร์บราเธอส์-เซเวนอาตส์แอนิเมชันก็กลับมาดำเนินการผลิตอีกครั้งในช่วงสองปีสุดท้ายของยุคทอง เมื่อชุดภาพยนตร์กลับมาสร้างใหม่ใน ค.ศ. 1979 ทางเดอแพที–ฟรีเลิงก็ได้ผลิตภาพยนตร์สั้นตอนใหม่เป็นช่วงสั้น ๆ แต่บทบาทของเขาก็ถูกแทนที่โดยชักโจนส์โพรดักชันส์ในปีต่อมา ในช่วงท้ายของการออกอากาศ ภาพยนตร์ชุดนี้ผลิตโดยวอร์เนอร์บราเธอส์แอนิเมชัน

## อ้างอิง

หมวดหมู่:ภาพยนตร์ที่ถูกเซ็นเซอร์
หมวดหมู่:ลูนีทูนส์
หมวดหมู่:การตรวจพิจารณาโทรทัศน์
หมวดหมู่:วอร์เนอร์บราเธอส์
เร็ซโตรันเซอเดอร์ฮานา

**เร็ซโตรันเซอเดอร์ฮานา** () เป็นเครือร้านอาหารจานด่วนเสิร์ฟอาหารปาดัง ก่อตั้งในปี 1972 ปัจจุบันมีมากกว่า 100 สาขาในประเทศอินโดนีเซีย และประเทศมาเลเซีย

## ประวัติศาสตร์
ร้านอาหารนี้มีที่มาจากเพิงขายอาหารริมทางในเบินดูงัน ฮีลีร์ จาการ์ตา เปิดในเดือนมกราคม 1972 โดย บุซตามัน (Bustaman) ซึ่งอพยพมาจากอำเภอตานะฮ์ดาตาร์ ในปี 1975, เขาขยายไปเปิดสาขาที่สองในร็อกซี จาการ์ตาตะวันตก และตั้งชื่อร้านว่า ซิงงาลังจายา ("Singgalang Jaya") ตามชื่อของเขาซิงงาลัง ระหว่างปี 1975 ถึง 1984 บุซตามัตเปิดร้านซิงงาลังจายาอีกห้าสาขาทั่วจาการ์ตา ในปี 1978 สาขาที่ร็อกซีต้องปิดเนื่องจากที่ดินถูกพัฒนาใหม่ ในปีเดียวกันได้เปิดสาขาใหม่ในราวามางุน จาการ์ตาตะวันออก ภายใต้แบรนด์ เซอเดอร์ฮานา และภายในปี 1995 มีร้านอาหารรวม 10 สาขา ปัจจุบัน สาขาราวามางุน เป็นสาขาเรือธงของเครือ

ร้านแรกนอกจาการ์ตาเปิดในนครสุราบายาในปี 1996 จากสาขานี้ มีผู้ลงทุนแฟรนชายส์คนแรกในปี 1998 และเปิดสาขาที่สองในสุราบายาเป็นสาขาแฟรนชายส์ หลังจากนั้นมาจึงเริ่มมีสาขานอกเกาะชวาผ่านแฟรนชายส์ โดยบริษัทจัดส่งเครื่องเทศผสมของบริษัทจากครัวกลางในจีเลอดุก ตราการค้า เซอเดอร์ฮานา ขึ้นทะเบียนเครื่องหมายการค้าในปี 2000 และในปี 2014 ได้นำกฎหมายนี้มาใช้ต่อผู้ลงทนคนหนึ่งที่แยกไปจากบริษัทและเปิดเครือของตนเองภายใต้ชื่อเดียวกันในบินตาโร 

## บริการ
ในผลการศึกษาปี 2008 โดย *[[The Jakarta Post|เดอะจาการ์ตาโปสต์]]* เซอเดอร์ฮานาถือเป็นเครือร้านอาหารจานด่วนที่ได้รับความนิยมสูงที่สุดในประเทศอินโดนีเซีย ในการศึกษาปี 2018 โดยรอย มอร์แกน รีเสิร์ช ค้นพบเช่นเดียวกัน ด้วยจำนวนลูกค้า 28.4 ล้านคนระหว่างปี 2017–2018 โดยเฉพาะจากความนิยมนอกเขตจาการ์ตาและปริมณฑล (ซึ่งเครือร้านอาหารจานด่วนจากต่างชาติอย่างเคเอฟซียังเป็นที่นิยม) ณ ปบายปี 2020 ร้านอาหารมีจำนวนมากกว่า 100 สาขาในเครือ ในจำนวนนี้มี 3 สาขาในประเทศอินโดนีเซีย จ้างงานลูกจ้างรวม 3,000 คน

## อ้างอิง
คลองสำโรง (จังหวัดสงขลา)

**คลองสำโรง** หรือชาวบ้านเรียกว่า **คลองโหมง** เป็นคลองธรรมชาติมีสภาพคดเคี้ยวในอำเภอเมืองสงขลา จังหวัดสงขลา มีต้นน้ำเกิดจากเขาเกาะโมง ในตำบลเกาะแต้ว คลองจะแยกเป็น 2 สาย สายแรกไหลไปทางด้านทิศตะวันออก ออกสู่ทะเลอ่าวไทยฝั่งเก้าเส้ง สายที่สองไหลไปทางทิศตะวันตกลงสู่ทะเลสาบสงขลาฝั่งสวนเฉลิมพระเกียรติ 72 พรรษารามหาราชินีโดยคลองสําโรงเป็นแนวแบ่งเขตสององค์กรปกครองส่วนท้องถิ่น ระหว่างเทศบาลนครสงขลาและเทศบาลเมืองเขารูปช้าง มีความยาวประมาณ 5 กิโลเมตร คลองมีความยาว 16 กิโลเมตร ตอนต้นน้ำ เรียก **คลองบ้านด่าน**

คลองสําโรงปรากฏร่องรอยประวัติศาสตร์ เช่น พบเศษกระเบื้อง ภาชนะ สมัยจีนโบราณราชวงศ์ต่าง ๆ หลงเหลืออยู่มากมายและบริเวณปากน้ำคลองสําโรงด้านทะเลสาบสงขลา เช่น ท่าสะอ้าน เตาอิฐ เคยมีร่องรอยเตาเผากระเบื้อง–อิฐและตลาดนัดท่าน้ำ ซึ่งเป็นร่องรอยสําคัญที่บ่งบอกถึงความเจริญรุ่งเรืองของชุมชนริมคลองสําโรงในอดีตซึ่งเป็นเสมือนตลาดน้ำนานาชาติ 

สภาพปัจจุบันของคลองสําโรง ราษฎรมีการบุกรุก รุกล้ำลําคลองสร้างบ้านเรือนที่อยู่อาศัย ทําให้สภาพน้ำเสียเนื่องจากมีการปล่อยน้ำเสียลงคลอง อีกทั้งยังมีสิ่งกีดขวางทาง มีชุมชนเก้าเส้งตั้งอยู่ปากคลองสำโรงบริเวณที่เชื่อมต่อกับทะเลอ่าวไทย

## อ้างอิง

สำโรง
หมวดหมู่:อำเภอเมืองสงขลา
วัยเยาว์ของสองเรา

***วัยเยาว์ของสองเรา*** () เป็นละครโทรทัศน์เกาหลีใต้ปี ค.ศ. 2025 นำแสดงโดยซง จุง-กี, ชอน อู-ฮี, อี จู-มย็อง และซอ จี-ฮุน ออกอากาศทุกวันศุกร์ทางช่องเจทีบีซีตั้งแต่วันที่ 5 กันยายน ถึง 17 ตุลาคม ค.ศ. 2025 เวลา 20:50 น. (เวลามาตรฐานเกาหลี) ละครเรื่องนี้ยังสตรีมบน Viki และวิวในบางภูมิภาค

## เรื่องย่อ
ละครเรื่องนี้เล่าเรื่องราวของ ซ็อนอู แฮ ผู้ซึ่งหลังจากผ่านวัยเด็กอันยากลำบากในวงการบันเทิง ก็ได้พบความสงบในฐานะนักเขียนนวนิยายและนักจัดดอกไม้ เขากลับมาพบกับ ซ็อง เจ-ย็อน รักแรกของเขาอีกครั้ง ซึ่งปัจจุบันเป็นหัวหน้าทีมผู้มุ่งมั่นในบริษัทแห่งหนึ่ง การกลับมาพบกันอีกครั้งของทั้งคู่ทำให้พวกเขาต้องเผชิญหน้ากับอดีตและตัวตนในปัจจุบัน ขณะต่างฝ่ายต่างต้องฝ่าฟันปัญหาทั้งในชีวิตส่วนตัวและหน้าที่การงานของตนเอง

## นักแสดงและตัวละคร
### นักแสดงหลัก
* ซง จุง-กี รับบท ซ็อนอู แฮ
** นัม ดา-รึม รับบท ซ็อนอู แฮ (วัยรุ่น)
: อดีตนักแสดงเด็กผู้ผันตัวมาเป็นนักเขียนนวนิยายและนักจัดดอกไม้ ผู้กำลังแสวงหาความสงบจากศิลปะและความรัก
* ชอน อู-ฮี รับบท ซ็อง เจ-ย็อน
** ช็อน โซ-ย็อง รับบท ซ็อง เจ-ย็อน (วัยรุ่น)
: ผู้จัดการนักแสดงและหัวหน้าทีมบริหารซึ่งครั้งหนึ่งเคยเป็นนักเรียนดีเด่น
* อี จู-มย็อง รับบท โม แท-ริน
** ช็อง เย-นา รับบท โม แท-ริน (วัยรุ่น)
: อดีตนักแสดงเด็กดาวรุ่งที่ผันตัวมาเป็นนักแสดงนำ
* ซอ จี-ฮุน รับบท คิม ซ็อก-จู
** โช ฮัน-กย็อล รับบท คิม ซ็อก-จู (วัยรุ่น)
: นักบัญชี ผู้เป็นรักแรกของแท-ริน”

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์โดยเอสแอลแอล
ดาดู (แคว้นสินธ์)

**ดาดู** (สินธ์และ&thinsp;; ) เป็นเมืองและเมืองหลักของอำเภอดาดู แคว้นสินธ์ ประเทศปากีสถาน เมืองนี้ตั้งอยู่บนฝั่งตะวันตกของแม่น้ำสินธุ อำเภอดาดูแบ่งเขตการปกครองออกเป็น 4 ตลุกะ ดาดูมีชื่อเสียงด้านชา

ดาดูเป็นเมืองที่มีประชากรมากเป็นอันดับ 11 ของแคว้นสินธ์ และเป็นเมืองที่มีประชากรมากเป็นอันดับ 52 ของปากีสถาน โดยมีประชากร 171,191 คน (ค.ศ. 2017) ตั้งอยู่ห่างจากเมืองไฮเดอราบาดไปทางเหนือ 100 ไมล์ (160 กิโลเมตร) ดาดูเป็นเมืองใหญ่อันดับสองของแคว้นสินธ์

## ประวัติ
ประวัติศาสตร์ยุคแรกของเมืองนี้ไม่เป็นที่ทราบแน่ชัด โดยทั่วไปเชื่อกันว่าดาดูก่อตั้งขึ้นเป็นหมู่บ้านโดย ซาร์ดาร์ ดาดู ข่าน คาลโฮโร ในสมัยราชวงศ์คาลโฮรา (ค.ศ. 1701–1783) ดาดู ข่าน คาลโฮโร เป็นผู้นำเผ่าและเจ้าของที่ดินที่ทรงอิทธิพล มีความสัมพันธ์ใกล้ชิดกับผู้ปกครองแคว้นคาลโฮรา และถูกเรียกว่า ***ดาเดราห์*** นักประวัติศาสตร์บางคนเชื่อว่าชื่อเดิมของดาดูคือ มาราขปูร์ ซึ่งถูกพิชิตโดยเมียน ยาร์ มูฮัมหมัด คาลโฮโร ในช่วงทศวรรษแรกของคริสต์ศตวรรษที่ 18 ปัจจุบัน มาราขปูร์เป็นพื้นที่เล็ก&thinsp;ๆ ในเมืองดาดู

ยังมีอีกทฤษฎีหนึ่งเกี่ยวกับต้นกำเนิดของชื่อดาดูโดย ทาทู ทายาล (เทวนาครี: दादू दयाल, ค.ศ. 1544–1603) นักบุญผู้ยิ่งใหญ่ กวี และสาวกของคุรุโครักนาถจากรัฐคุชราต ประเทศอินเดีย ท่านได้ริเริ่มกลุ่มโยคีกลุ่มใหม่ที่เรียกว่าทาทู-ปาณธ์ ซึ่งทาทู ทายาล ได้มาเยือนแคว้นสินธ์และอาศัยอยู่ที่นี่เป็นเวลานาน สาวกของพระองค์ถูกเรียกว่า ดาดูนวสี โดยมีสาวกของพระองค์สองคน ได้แก่ ดาโย ราม (ค.ศ. 1836–1906) และ สานัต ภคัต ราม มาจากเมืองดาดู ดาดูกลายเป็นเมืองของชาวดาดูนวสี และด้วยเหตุนี้จึงได้รับชื่อ ดาดู

ในสมัยราชวงศ์คาลโฮรา ดาดูและพื้นที่โดยรอบเจริญรุ่งเรือง มีการปรับปรุงระบบชลประทาน และมีการสร้างคลองใหม่เพื่อกระตุ้นเศรษฐกิจการเกษตรของพื้นที่ ส่งผลให้ดาดูกลายเป็นศูนย์กลางการค้าและการเกษตรที่สำคัญ เมื่อผู้ปกครองแห่งคาลโฮราย้ายเมืองหลวงของแคว้นสินธ์ไปยังไฮเดอราบาด ดาดูก็สูญเสียความเจริญรุ่งเรืองไป ในสมัยของราชวงศ์ทาลปูร์ ความรุ่งเรืองของดาดูก็ยิ่งเสื่อมถอยลง ผู้ปกครองแห่งทาลปูร์ให้ความสำคัญกับเมืองไฮเดอราบาด รัฐไครปูร์ และเมืองมีร์ปูร์ คาส มากกว่า พวกเขาไม่ได้ให้ความสำคัญกับดาดูและพื้นที่โดยรอบมากนัก

## ข้อมูลประชากร

### ประชากร

ตามสำมะโนประชากร ค.ศ. 2023 ดาดูมีประชากร 188,317 คน

## อ้างอิง

## แหล่่งข้อมูลอื่น
* 

หมวดหมู่:เมืองในแคว้นสินธ์
เทศบาลเมืองหนองปลิง

**เทศบาลเมืองหนองปลิง** อาจหมายถึง
* **[[เทศบาลเมืองหนองปลิง (จังหวัดกำแพงเพชร)|เทศบาลเมืองหนองปลิง]]** จังหวัดกำแพงเพชร
* **[[เทศบาลเมืองหนองปลิง (จังหวัดนครสวรรค์)|เทศบาลเมืองหนองปลิง]]** จังหวัดนครสวรรค์

หนองปลิง
พิพิธภัณฑ์อัญมณีและเครื่องประดับ

**พิพิธภัณฑ์อัญมณีและเครื่องประดับ** () เป็นพิพิธภัณฑ์เกี่ยวกับอัญมณีที่บริหารโดยสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) ในสังกัดกระทรวงพาณิชย์ ตั้งอยู่บนชั้น 2 ของอาคารไอทีเอฟ ทาวเวอร์ ถนนสีลม แขวงสุริยวงศ์ เขตบางรัก กรุงเทพมหานคร

การจัดแสดงในพิพิธภัณฑ์ประกอบด้วยตัวอย่างอัญมณีและตัวอย่างแร่ แสดงขั้นตอนการผลิตอัญมณี เช่น การคัดขนาด การตัดแบ่ง การเจียระไน และการขัดเงา

## ประวัติ
พิพิธภัณฑ์อัญมณีและเครื่องประดับจัดตั้งในฐานะส่วนหนึ่งในแผนงานของสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) ที่มุ่งหวังจะเสริมสร้างความรู้ความใจและกระตุ้นให้เยาวชนและบุคคลทั่วไปตระหนักถึงคุณค่าของอัญมณีและเครื่องประดับไทย และยังเพื่อให้เป็นสถานที่สำหรับการอนุรักษ์ตัวอย่างอัญมณีและเครื่องประดับ

เมื่อ พ.ศ. 2544 สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) จัดตั้งคณะกรรมการดำเนินงานโครงกาจัดตั้งพิพิธภัณฑ์อัญมณีและเครื่องประดับ โดยมีศาสตราจารย์ศักดา ศิริพันธุ์ อดีตผู้อำนวยการของสถาบัน และ ดร. สุณี ศรีอรทัยกุล นายกสมาคมผู้ค้าอัญมณีไทยและเครื่องประดับในเวลานั้นเป็นประธานร่วม 

เมื่อวันที่ 25 กุมภาพันธ์ พ.ศ. 2545 ทางสถาบันจัดงานแนะนำพิพิธภัณฑ์อัญมณีและเครื่องประดับเพื่อประชาสัมพันธ์โครงการจัดตั้งพิพิธภัณฑ์ โดยการุณ กิตติสถาพร ปลัดกระทรวงพาณิชย์ในเวลานั้นเป็นประธานในพิธีเปิด

พิพิธภัณฑ์อัญมณีและเครื่องประดับเปิดอย่างเป็นทางการเมื่อวันที่ 26 สิงหาคม พ.ศ. 2547 สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์เสด็จเป็นองค์ประธานในพิธีเปิด

เดิมพิพิธภัณฑ์อัญมณีและเครื่องประดับตั้งอยู่บนชั้น 3 ของอาคารวิจัยและตรวจสอบอัญมณี ในคณะวิทยาศาสตร์ จุฬาลงกรณ์มหาวิทยาลัย ต่อมาเมื่อสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) ย้ายที่ทำการจากอาคารวิจัยและตรวจสอบอัญมณีของคณะวิทยาศาสตร์มายังอาคารไอทีเอฟ ทาวเวอร์บนถนนสีลมเมื่อวันที่ 4 กรกฎาคม พ.ศ. 2554 พิพิธภัณฑ์อัญมณีและเครื่องประดับก็ย้ายมาตั้งอยู่บนชั้น 2 ของอาคารไอทีเอฟ

## ส่วนจัดแสดง
พิพิธภัณฑ์อัญมณีและเครื่องประดับแบ่งส่วนจัดแสดงเป็น 8 โซน

* โซน A: การกำเนิด และเหมืองพลอยในประเทศไทย

* โซน B: ประเภทอัญมณี

* โซน C: เพชร

* โซน D: การเจียระไนและการทำเครื่องประดับ

* โซน E: อัญมณีอินทรีย์

* โซน F: อัญมณีสังเคราะห์

* โซน G: เหมืองทองและโลหะมีค่า

* โซน H : เครื่องประดับตามสมัยนิยม

นอกจากนี้ยังมีห้อง Theatre จัดแสดงวีดิทัศน์เกี่ยวกับการกำเนิดของอัญมณีไปจนถึงการผลิตเครื่องประดับ และจัดแสดงอัญมณีเรืองแสง

## อ้างอิง

## แหล่งข้อมูลอื่น
* 
* ศูนย์การเรียนรู้ด้านอัญมณีและเครื่องประดับ ที่เว็บไซต์มิวเซียมไทยแลนด์
* พิพิธภัณฑ์อัญมณีและเครื่องประดับ ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร
* พิพิธภัณฑ์อัญมณีและเครื่องประดับ สีลม ที่เว็บไซต์การท่องเที่ยวแห่งประเทศไทย

อัญมณีและเครื่องประดับ
อัญมณีและเครื่องประดับ
หมวดหมู่:ก่อตั้งในกรุงเทพมหานครในปี พ.ศ. 2547
อัญมณีและเครื่องประดับ
อัญมณีและเครื่องประดับ
อัญมณีและเครื่องประดับ
อัญมณีและเครื่องประดับ
อัญมณีและเครื่องประดับ
ดานีเอลา ปอจจีอาลี

**ดานีเอลา ปอจจีอาลี** () เป็นพยาบาลชาวอิตาลีที่ถูกกล่าวหาว่าฆ่าคนไข้ของเธอไป 38 คน เธอได้รับการพิสูจน์ความบริสุทธิ์ใน ค.ศ. 2021 หลังจากพบปัจจัยสับสนในการวิเคราะห์สถิติใหม่ของข้อมูลการเสียชีวิตของโรงพยาบาล

เธอถูกจับกุมหลังจากการชันสูตรพลิกศพของโรซา กัลเดโรนี วัย 78 ปี ซึ่งเผยให้เห็นระดับโพแทสเซียมในร่างกายของเธอที่เป็นอันตราย และผู้ป่วยของเธอ 38 รายจาก 86 รายเสียชีวิตภายในระยะเวลาสามเดือน

เธอได้รับการตัดสินว่าไม่มีความผิดโดยศาลสูงสุดของอิตาลีในเดือนมกราคม ค.ศ. 2023 ส่วนเรื่องราวเกี่ยวกับคดีของเธอที่เชื่อมโยงกับคดีของพยาบาลคนอื่น ๆ ที่ถูกตัดสินว่ามีความผิดฐานฆ่าคนไข้ยังอธิบายถึงคำถามที่ริชาร์ด ดี. กิล ตั้งขึ้นเกี่ยวกับการวิเคราะห์ทางสถิติที่มักใช้ในกรณีดังกล่าว

## อ้างอิง

หมวดหมู่:พยาบาลชาวอิตาลี
นักแสดงนำ

**นักแสดงนำ**, **นักแสดงนำหญิง,** **นักแสดงนำชาย** หรือเรียกสั้นๆ ว่า **พระเอก–นางเอก** รับบทนำในภาพยนตร์ ละครโทรทัศน์ และละครเวที คำว่า "บทนำ" หมายถึงบทที่ใหญ่ที่สุดในเรื่อง ส่วน "นักแสดงนำ" หมายถึงผู้ที่มักแสดงบทนำ นักแสดงบางคนมักถูกให้แสดงบทนำตลอด แต่ส่วนใหญ่ก็แสดงบทนำในบางเรื่อง และแสดงบทสมทบหรือตัวประกอบในเรื่องอื่น ๆ

บางครั้งในงานละครมีบทนำสำคัญมากกว่าหนึ่งบท และนักแสดงเหล่านั้นมักจะถูกเรียกว่า นักแสดงนำร่วม ส่วนบทสมทบก็อาจถูกพิจารณาเป็นบทรอง การเสนอชื่อเข้าชิงรางวัลการแสดงมักสะท้อนความไม่ชัดเจนเหล่านี้ ดังนั้น บางครั้งนักแสดงสองคนจากผลงานเดียวกันก็ถูกเสนอชื่อเข้าชิงรางวัลออสการ์สาขานักแสดงนำชายหรือหญิงยอดเยี่ยม—ซึ่งเป็นสาขาที่โดยปกติสงวนไว้สำหรับนักแสดงนำ ตัวอย่างเช่น ในปี ค.ศ. 1935 คลาร์ก เกเบิล, ชาลส์ ลาฟตัน และแฟรงช็อต โทน ต่างก็ได้รับการเสนอชื่อเข้าชิงรางวัลออสการ์สาขานักแสดงนำชายยอดเยี่ยมจากภาพยนตร์เรื่อง Mutiny on the Bounty บางครั้งก็เกิดข้อถกเถียงว่าการแสดงใดควรได้รับการเสนอชื่อเข้าชิงรางวัลนักแสดงนำชาย/หญิงยอดเยี่ยม หรือรางวัลนักแสดงสมทบชาย/หญิงยอดเยี่ยม เช่น อัล ปาชิโน จากเดอะ ก็อดฟาเธอร์ ได้งดเข้าร่วมงานประกาศผลรางวัลออสการ์ ครั้งที่ 45 เพราะเขารู้สึกถูกดูหมิ่นที่ได้รับการเสนอชื่อเข้าชิงรางวัลนักแสดงสมทบชายยอดเยี่ยม ทั้งที่เขามีเวลาอยู่หน้าจอมากกว่านักแสดงร่วมและผู้ชนะรางวัลนักแสดงนำชายยอดเยี่ยมอย่างมาร์ลอน แบรนโด เขาเห็นว่าเขาควรได้รับการเสนอชื่อรางวัลนักแสดงนำชายยอดเยี่ยมมากกว่า

บทบาทที่ใช้เป็นชื่อเรื่องมักเป็นบทนำ แต่ไม่เสมอไป

## อ้างอิง

หมวดหมู่:การแสดง
หมวดหมู่:อาชีพสื่อมวลชน
หมวดหมู่:อาชีพการทำภาพยนตร์
ข้างบ้าน

**ข้างบ้าน** () เป็นภาพยนตร์ไทยแนวสยองขวัญ ปี พ.ศ. 2568 สร้างจากเรื่องเล่าในรายการเดอะโกสต์เรดิโอ กำกับโดย ก้องเกียรติ โขมศิริ นำแสดงโดย ธีรเดช เมธาวรายุทธ, ศรัณย์รัชต์ เผือกพิพัฒน์ และ ณิชชาฎา วีระสุทธิมาศ (โบกี้ไลอ้อน) เข้าฉายวันแรกเมื่อวันที่ 4 ธันวาคม พ.ศ. 2568

## นักแสดงและตัวละคร
* ธีรเดช เมธาวรายุทธ รับบท วิน
* ศรัณย์รัชต์ เผือกพิพัฒน์ รับบท แพท (ภรรยาของวิน)
* ณิชชาฎา วีระสุทธิมาศ รับบท นก
* วิศรุต หิมรัตน์ รับบท นุ
* รุจรวี จีระเดชากุล รับบท พั้งค์พลอย
* ภาณิศา อุดมเรืองเกียรติ รับบท เตย
* พชรพล จั่นเที่ยง รับบท หนุ่ม
* ศศธร บัวอิน รับบท แนน
* วิยะดา อุมารินทร์ รับบท ป้าสมพิศ
* รินรดา เอี่ยมฤกษ์ชัย รับบท พริม (ลูกสาวของวิน-แพท ตอนโต)

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์สยองขวัญไทย
หมวดหมู่:ภาพยนตร์ที่กำกับโดย ก้องเกียรติ โขมศิริ
หมวดหมู่:ภาพยนตร์ไทยที่ทำรายได้เกิน 100 ล้านบาท
มิวเซียมลำปาง

**มิวเซียมลำปาง** หรือ **พิพิธภัณฑ์การเรียนรู้เมืองลำปาง** เป็นพิพิธภัณฑ์ที่จัดตั้งโดยเทศบาลนครลำปาง จัดแสดงเกี่ยวกับประวัติศาสตร์ของเมืองลำปาง ตั้งอยู่ในอาคารศาลากลางจังหวัดลำปางหลังเก่า ถนนบุญวาทย์ ตำบลหัวเวียง อำเภอเมืองลำปาง จังหวัดลำปาง

## ประวัติ
อาคารของมิวเซียมลำปางเดิมใช้เป็นศาลากลางจังหวัดลำปาง เริ่มสร้างเมื่อ พ.ศ. 2507 ออกแบบและควบคุมการสร้างโดยกองแบบแผน กรมโยธาเทศกาล สร้างเสร็จเมื่อ พ.ศ. 2509 และใช้เป็นศาลากลางจังหวัดลำปางจนถึงวันที่ 31 มีนาคม พ.ศ. 2540 ก่อนจะย้ายที่ทำการไปยังศาลากลางจังหวัดหลังใหม่ในตำบลพระบาท 

ในช่วง พ.ศ. 2540-2546 กระทรวงมหาดไทยอนุมัติให้มหาวิทยาลัยธรรมศาสตร์ ศูนย์ลำปางใช้อาคารศาลากลางหลังเก่าเป็นอาคารเรียนชั่วคราวระหว่างรอดำเนินการก่อสร้างอาคารเรียนที่อำเภอห้างฉัตร

เมื่อ พ.ศ. 2546 จังหวัดลำปางรายงานกระทรวงมหาดไทยขอใช้อาคารศาลากลางหลังเก่าเป็นอาคารหอศิลปวัฒนธรรมนครลำปาง และมอบหมายให้องค์การบริหารส่วนจังหวัดลำปางเป็นผู้ดูแลรักษาอาคาร

เมื่อ พ.ศ. 2554 จังหวัดลำปางอนุญาตให้เทศบาลนครลำปางใช้ประโยชน์จากอาคารศาลากลางหลังเก่าและเนื้อที่ 9 ไร่ 1 งาน 88 ตารางวา จัดตั้งเป็นพิพิธภัณฑ์การเรียนรู้เมืองลำปางหรือมิวเซียมลำปาง โดยความเห็นชอบของสำนักงานปลัดกระทรวงมหาดไทย มีการร่วมกันลงนามบันทึกข้อตกลงความร่วมมือการดำเนินงานโครงการจัดตั้งพิพิธภัณฑ์โดยจังหวัดลำปาง, เทศบาลนครลำปาง, สถาบันพิพิธภัณฑ์การเรียนรู้แห่งชาติ (สพร.) และเครือข่ายภาคประชาชนจังหวัดลำปางเมื่อวันที่ 15 มีนาคม พ.ศ. 2554 

มิวเซียมลำปางเปิดอย่างเป็นทางการเมื่อวันที่ 7 มกราคม พ.ศ. 2562

## ส่วนจัดแสดง
ภายในมิวเซียมลำปางจัดแสดงนิทรรศการชุด "คน-เมือง-ลำปาง" โดยนำเสนอผ่านหัวข้อหลัก 3 หัวข้อ:
# ว่าด้วยเรื่อง "คน": เกี่ยวกับบุคคลที่มีบทบาทสำคัญต่อเรื่องราวของจังหวัดลำปาง 
# ว่าด้วยเรื่อง "เมือง": เกี่ยวกับนครลำปางตั้งแต่อดีตจนถึงอนาคต 
# ว่าด้วยเรื่อง "ลำปาง": สำรวจความเหมือนและความต่างในทุกด้านจากทั้ง 13 อำเภอของจังหวัดลำปาง

ภายในพิพิธภัณฑ์แบ่งส่วนจัดแสดงเป็น 16 ห้องนิทรรศการ:
* ห้องที่ 1: ก่อร่างสร้างลำปาง
* ห้องที่ 2: เปิดตำนาน อ่านลำปาง
* ห้องที่ 3  ผ่อผาหาอดีต 
* ห้องที่ 4  ประตูโขงโยงรากเหง้า
* ห้องที่ 5  สี่สหายฉายประวัติ
* ห้องที่ 6  แง้มป่องส่องเวียง 
* ห้องที่ 7  ไก่ขาวเล่าวันวาน 
* ห้องที่ 8  จุดเปลี่ยนเมืองลำปาง 
* ห้องที่ 9 รางเหล็กข้ามเวลา 
* ห้องที่ 10  รถม้าพาม่วน 
* ห้องที่ 11 วัดพม่าหน้าตาอินเตอร์ 
* ห้องที่ 12 พอดีพองาม อารามลำปาง 
* ห้องที่ 13  คมปัญญา 
* ห้องที่ 14 ซับป๊ะเสียงสำเนียงลำปาง
* ห้องที่ 15  ลำปางมีดีเมืองนี้ห้ามพลาด
* ห้องที่ 16 เนี๊ยะ...ลำปาง

## อ้างอิง

## แหล่งข้อมูลอื่น
* 
* มิวเซียมลำปาง ที่เว็บไซต์มิวเซียมไทยแลนด์
* พิพิธภัณฑ์การเรียนรู้เมืองลำปาง (มิวเซียมลำปาง) ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร
* พิพิธภัณฑ์การเรียนรู้เมืองลำปาง ที่เว็บไซต์การท่องเที่ยวแห่งประเทศไทย

หมวดหมู่:พิพิธภัณฑ์ในจังหวัดลำปาง

หมวดหมู่:พิพิธภัณฑ์ที่ก่อตั้งในปี พ.ศ. 2562
หมวดหมู่:สิ่งก่อสร้างในอำเภอเมืองลำปาง
หมวดหมู่:ก่อตั้งในประเทศไทยในปี พ.ศ. 2562
คนที่ผมชอบคือเธอผู้ที่อ้าขาให้ทุกคน

เป็นซีรีส์มังงะญี่ปุ่นที่เขียนและวาดภาพโดยซุปเปอร์ ทาเคดะ เริ่มตีพิมพ์ในนิตยสารมังงะแนว''เซเน็ง'' *[[ยังแมกกาซีนรายสัปดาห์]]*ของโคดันชะ เมื่อเดือนเมษายน พ.ศ. 2566 ได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

## สื่อสิ่งพิมพ์
*คนที่ผมชอบคือเธอผู้ที่อ้าขาให้ทุกคน*เขียนและวาดภาพโดยซุปเปอร์ ทาเคดะ เริ่มลงพิมพ์เป็นตอนในนิตยสารมังงะแนว''เซเน็ง'' *[[ยังแมกกาซีนรายสัปดาห์]]*ของโคดันชะ เมื่อวันที่ 17 เมษายน พ.ศ. 2566 ตอนต่างๆ ได้รับการรวบรวมตีพิมพ์เป็นเล่ม(*[[ทังโกบง]]*)จำนวน 8 เล่ม ณ เดือนกุมภาพันธ์ พ.ศ. 2569 สำนักพิมพ์เฟิร์ส เพจ โปรได้ประกาศเป็นผู้ถือลิขสิทธิ์ในฉบับภาษาไทยเมื่อ 17 สิงหาคม พ.ศ. 2567

## ผลตอบรับ
ในเดือนสิงหาคม พ.ศ. 2568 ซีรีส์ดังกล่าวมียอดจำหน่ายมากกว่าหนึ่งล้านชุด

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2566
หมวดหมู่:อนิเมะและมังงะเกี่ยวกับเรื่องเพศ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:บันเทิงคดีเกี่ยวกับพรหมจรรย์
หมวดหมู่:เกียรุในบันเทิงคดี
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเซเน็ง
หมวดหมู่:อนิเมะและมังงะแนวสุขนาฏกรรมเซ็กส์
หมวดหมู่:เฟิร์ส เพจ โปร
ชาวมราฐี

**ชาวมราฐี** (, *Marāṭhī lōk*) หรือ **มราฐี** (, *Marāṭhī*) เป็นกลุ่มชาติพันธุ์ทางภาษาอินโด-อารยันที่เป็นคนพื้นถิ่นในรัฐมหาราษฏระที่อินเดียตะวันตก พวกเขาพูดภาษามราฐี ซึ่งเป็นภาษาอินโด-อารยัน รัฐมหาราษฏระก่อตั้งขึ้นเป็นรัฐที่พูดภาษามราฐีของอินเดียเมื่อวันที่ 1 พฤษภาคม ค.ศ. 1960 ซึ่งเป็นส่วนหนึ่งของการปรับโครงสร้างทางภาษาของรัฐต่าง ๆ ในอินเดียทั่วประเทศ คำว่า "มราฐา" มักใช้โดยนักประวัติศาสตร์เพื่ออ้างถึงชนชาติที่พูดภาษามราฐีทุกคน โดยไม่คำนึงถึงวรรณะ อย่างไรก็ตาม สิ่งนี้อาจหมายถึงวรรณะในมหาราษฏระที่รู้จักกันในชื่อมราฐา ซึ่งรวมถึงวรรณะย่อยของชาวนา เช่น Kunbi

ชุมชนมราฐีเริ่มมีชื่อเสียงทางการเมืองในคริสต์ศตวรรษที่ 17 เมื่อจักรพรรดิศิวาจีสถาปนาจักรวรรดิมราฐาใน ค.ศ. 1674

## ศัพทมูลวิทยา
R. G. Bhandarkar รายงานว่า คำว่า มราฐามาจากคำว่า Ratta ชนเผ่าที่ครองอำนาจทางการเมืองในเดกกันมาตั้งแต่ครั้งโบราณกาล ชาว Ratta เรียกตนเองว่า *มหารัตตะ* หรือรัตตะใหญ่ ดังนั้นดินแดนที่พวกเขาอาศัยอยู่จึงถูกเรียกว่ามหาราษฏระ ซึ่งในภาษาสันสกฤตคือมหาราชตะ (Maha-rashtra) ในหริวงศ์ อาณาจักร Yadava ที่เรียกว่า Anaratta ได้รับการอธิบายว่ามีชาว Abhiras (Abhira-praya-manusyam) อาศัยอยู่เป็นส่วนใหญ่ ดินแดน Anartta และชาวเมืองถูกเรียกว่าสุรัสตระ และเสาราษฏร์ ซึ่งน่าจะมาจากคำว่ารัตตะ (ราษฏระ) ซึ่งคล้ายกับ Rastrika ในพระราชกฤษฎีกาของพระเจ้าอโศก ซึ่งปัจจุบันรู้จักกันในชื่อมหาราษฏระและมราฐะ

## อ้างอิง
### อ้างอิง

### ข้อมูล

* 
* 
* 
* 
* 
* 
* 
* 
* 
* 
* 
* 

## อ่านเพิ่ม
* John Roberts (June 1971) "The Movement of Elites in Western India under Early British Rule", The Historical Journal **24**(2) pp.&nbsp;241–262
* Hiroshi Fukazawa (February 1972) Rural servants in the 18th century Maharashtrian village-demiurgic of Jajmani system? Hitotsubashi Journal of Economics, **12**(2), pp.&nbsp;14–40

## แหล่งข้อมูลอื่น
* 
* 


หมวดหมู่:วัฒนธรรมมราฐี
หมวดหมู่:กลุ่มชาติพันธุ์ในประเทศอินเดีย
หมวดหมู่:กลุ่มชาติพันธุ์ในเอเชียใต้
หมวดหมู่:กลุ่มชนอินโด-อารยัน
หมวดหมู่:รัฐมหาราษฏระ
ศาสนาในประเทศซาอุดีอาระเบีย

ศาสนาอิสลามเป็นศาสนาประจำชาติของประเทศซาอุดีอาระเบีย ในฐานะ "บ้านของศาสนาอิสลาม" ที่ศาสดาแห่งศาสนาอิสลามอาศัยอยู่และปฏิบัติภารกิจของท่าน ราชอาณาจักรนี้ดึงดูดผู้แสวงบุญฮัจญ์ที่เป็นมุสลิมหลายล้านคนต่อปี และครูสอนศาสนากับนักเรียนหลายพันคนจากทั่วโลกมุสลิมเดินทางมาเพื่อศึกษา พลเมืองประมาณ 100% เป็นมุสลิม และประชากรแรงงานต่างชาติจำนวนมากก็นับถือศาสนานี้เช่นกัน ระบบกฎหมายและการศึกษาใช้รูปแบบทางการตามวิถีศาสนาอิสลามนิกายซุนนี สำนักฮันบะลี กฎหมายหลักของซาอุดีอาระเบียระบุว่าเป็นหน้าที่ของพลเมืองทุกคนที่จะปกป้องศาสนาอิสลาม 

ศาสนาในซาอุดีอาระเบียแผ่ขยายออกไปนอกพรมแดน นับตั้งแต่คริสต์ทศวรรษ 1970 รัฐบาลซาอุดีอาระเบียใช้เงินหลายหมื่นล้านดอลลาร์จากรายได้จากการส่งออกน้ำมันไปทั่วโลกอิสลามและที่อื่น ๆ เพื่อส่งเสริมศาสนาอิสลาม โดยเฉพาะอย่างยิ่งแนวทางการฟื้นฟูศาสนาอิสลามแบบซะละฟีอย่างเคร่งครัดตามคำสอนของมุฮัมมัด อิบน์ อับดุลวะฮ์ฮาบ อย่างไรก็ตาม ใน ค.ศ. 2017 มกุฎราชกุมารมุฮัมมัด บิน ซัลมานทรงยกเลิกข้อจำกัดต่าง ๆ ของวะฮาบีหลายข้อ (เช่น การห้ามสวนสนุก โรงภาพยนตร์ การขับขี่ยานยนต์โดยสตรี ฯลฯ) แม้ว่ารัฐบาลจะไม่ได้ควบคุมการแสดงออกทางศาสนาก็ตาม

รัฐบาลกำหนดข้อจำกัดในเสรีภาพทางศาสนา ชาวต่างชาติที่พยายามขอสัญชาติซาอุดีอาระเบียจะต้องเป็นมุสลิมอยู่แล้วหรือเปลี่ยนไปนับถือศาสนาอิสลาม การเผยแผ่ศาสนา/ส่งเสริมศาสนาที่ไม่ใช่อิสลามถือเป็นสิ่งต้องห้ามตามกฎหมาย ฉบับ ค.ศ. 2022

## อ้างอิง
ธีอา เฮล

**เมดิสัน ไนส์ลีย์** (; เกิด 9 กันยายน ค.ศ. 2003) เป็นนักมวยปล้ำอาชีพและนักยิมนาสติกชาวอเมริกันที่เซ็นสัญญากับดับเบิลยูดับเบิลยูอี ภายใต้ชื่อบนสังเวียนว่า **ธีอา เฮล** (Thea Hail)

## ชีวิตแรกเริ่ม
เธอเคยเป็นนักยิมนาสติกในเมือง Monroeville ซึ่งช่วยให้เธอเรียนรู้การเล่นมวยปล้ำได้เร็วขึ้น 

## อาชีพนักมวยปล้ำ
เธอเริ่มต้นอาชีพในวงการมวยปล้ำแบบอิสระ (independent) และเคยปรากฏตัวในการแสดงของ All Elite Wrestling (AEW) ภายใต้ชื่อปล้ำ “Nikita Knight“ ในปี 2021 โดยครั้งแรกที่ออกทีวีคือรายการ AEW Dark วันที่ 28 กันยายน 2021 เธอพบกับ Thunder Rosa 

ในเดือนธันวาคม 2021 เธอได้รับเชิญให้ไปทดสอบฝีมือกับสมาคมใหญ่ และในเดือนมีนาคม 2022 เธอเข้าร่วมคลาสนักมวยปล้ำที่ WWE Performance Center 

เธอเปิดตัวอย่างเป็นทางการใน WWE ในนามปล้ำ “Thea Hail” บนรายการ NXT Level Up เมื่อวันที่ 8 เมษายน 2022 

หลังจากเข้าร่วม WWE เธอเข้าร่วมกลุ่ม “Chase University” ตั้งแต่ประมาณพฤษภาคม 2022 สวมหมวกของมหาวิทยาลัยสมมุติในเรื่องแทนการไปเรียนมหาวิทยาลัยจริง ๆ เพื่อสะท้อนการเริ่มต้นอาชีพของเธอทันทีหลังจบไฮสคูล 

ช่วงนั้นเธอเริ่มเก็บประสบการณ์ เปิดสังเวียนหลายครั้ง และได้รับชัยชนะครั้งแรกใน NXT — ถือเป็นสัญญาณว่าเธอเริ่มพัฒนาขึ้นอย่างจริงจัง 

ในปี 2023 เธอได้สิทธิ์ท้าชิงเข็มขัดแชมป์หญิงของ NXT หลังชนะ Battle Royal เธอกลายเป็นนักมวยปล้ำหญิงที่มีโอกาสใหม่ในสายผู้หญิงของ WWE 

กลุ่ม Chase University ถูกยุบในช่วงปลายปี 2024 หลังเหตุการณ์บทใน WWE ที่นำไปสู่การปิด “มหาวิทยาลัย” ส่งผลให้ Thea Hail ต้องเดินทางแบบเดี่ยวใน WWE ต่อไป 

หลังพักไปหลายเดือน เธอกลับมาปรากฏตัวอีกครั้งที่ NXT วันที่ 15 เมษายน 2025 และ “คว้าตั๋ว” เข้าแข่งขันแบบ Ladder Match เพื่อชิงเข็มขัด “NXT Women’s North American Championship” ที่งาน NXT Stand & Deliver 2025 แต่ไม่สำเร็จ

ใน NXT ตอนวันที่ 16 ธันวาคม 2025 เธอได้คว้าแชมป์ NXT Women's North American Championship สมัยแรกจาก Blake Monroe เป็นแชมป์เส้นแรกในอาชีพของเธอ

เธอให้สัมภาษณ์บอกว่า “การได้กลับมา และได้รับโอกาสลุ้นแชมป์ คือหนึ่งในช่วงเวลาที่ยิ่งใหญ่ที่สุดในชีวิตนักมวยปล้ำของเธอ”

## แชมป์และรางวัล
* ***[[Pro Wrestling Illustrated]]***
** Ranked  No. 115 of the top 250 female singles wrestlers in the *[[PWI|PWI Women's 250]]* in 2023
* **[[WWE]]**
** NXT Women's North American Championship (1 time)

## อ้างอิง

## แหล่งข้อมูลอื่น
* 

หมวดหมู่:นักมวยปล้ำอาชีพหญิงชาวอเมริกัน
สถานีบาสอน

**สถานีบาสอน** () เป็นสถานีรถไฟฟ้าใต้ดินในเส้นทางรถไฟฟ้านครโฮจิมินห์ สาย 1 ตั้งอยู่ในแขวงไซง่อน บริเวณที่ตั้งเดิมของอู่ต่อเรือบาสอน (ปัจจุบันเป็นโครงการบาสอนคอมเพล็กซ์) ใกล้กับสะพานบาสอน สถานีนี้เปิดให้บริการเมื่อวันที่ 22 ธันวาคม ค.ศ. 2024

## แผนผังสถานี

## สถานที่สำคัญใกล้เคียง
* ไซกอนเทรดเซ็นเตอร์
* ซายง่อนวอเตอร์บัส
* สถานีโทรทัศน์นครโฮจิมินห์
* มหาวิทยาลัยไซง่อน
* บาสอนคอมเพล็กซ์

## ระเบียงภาพ

ไฟล์:Metro platform of the Ba Son Station, HCMC metro.jpg|ชานชาลารถไฟฟ้าสถานีบาสอน
ไฟล์:Fare adjustment machine in Ba Son metro station, HCMC metro.jpg|เครื่องปรับค่าโดยสารที่สถานีบาสอน
ไฟล์:Ba Son metro station 2.jpg|ทางเข้าสถานี 2 ข้างสะพานบาสอน


## อ้างอิง

## แหล่งข้อมูลอื่น
* 

บาสอน
บาสอน
อัคคีภัยในที่พักย่านหงฝูย่วน

เมื่อวันที่ 26 พฤศจิกายน 2025 เกิดเหตุเพลิงไหม้ขึ้นที่อาคารชุด วัง เฟอรก์ คอรต์ ในเขตไต้โป้ว ฮ่องกง มีผู้เสียชีวิตอย่างน้อย 151 คน (รวมเจ้าหน้าที่ดับเพลิง 1 คน) และมีผู้ได้รับบาดเจ็บสาหัสต้องรักษาตัวภายในโรงพยาบาล 79 คน ขณะที่ยังมีผู้สูญหายอย่างน้อย 40 คนเป็นเหตุเพลิงไหม้ฮ่องกงครั้งร้ายแรงที่สุดในรอบ 77 ปี 2 เดือนเปลวไฟเริ่มลุกไหม้จากด้านนอก บริเวณ ตาข่ายกันฝุ่นสีเขียวที่ครอบโครงนั่งร้านไม้ไผ่ รอบอาคาร F (Wang Cheong House) และลุกลามอย่างรวดเร็วไปยังอาคารใกล้เคียง ก่อนจะลุกลามกินพื้นที่รวมทั้งหมด เจ็ดอาคาร มีรายงานจำนวนมากว่ามีผู้ติดค้างอยู่ภายในอาคาร เหตุไฟไหม้ครั้งนี้ถูกจัดระดับเป็นไฟไหม้ ระดับ 5 (five-alarm fire) ซึ่งเป็นครั้งที่สองนับตั้งแต่ฮ่องกงกลับคืนสู่จีนในปี 1997 และเป็นครั้งแรกนับตั้งแต่เหตุไฟไหม้ Cornwall Court ในปี พ.ศ. 2551 เหตุเพลิงไหม้ครั้งนี้ถือเป็นเหตุการณ์ที่มีผู้เสียชีวิตมากเป็นอันดับที่สี่ในประวัติศาสตร์ฮ่องกง และเป็นเหตุการณ์ที่รุนแรงที่สุดนับตั้งแต่เหตุไฟไหม้คลังสินค้าที่ Sai Wan ซึ่งคร่าชีวิตผู้คน 176 ราย ในวันที่ 22 กันยายน ค.ศ. 1948
เนื่องจากนั่งร้านไม้ไผ่นั้นมีน้ำหนักเบากว่านั่งร้านโลหะทั่วไป อีกทั้งยังสามารถปรับขนาดให้เหมาะสมกับการใช้งานได้ง่าย ทำให้มีการใช้กันอย่างแพร่หลายในงานก่อสร้างของฮ่องกงมาโดยตลอด อย่างไรก็ตาม ก็มีการชี้ให้เห็นถึงความติดไฟได้ง่ายของวัสดุชนิดนี้ แม้ก่อนเกิดอุบัติเหตุจะมีเสียงวิจารณ์ในประเด็นนี้อยู่แล้ว แต่หลังเกิดเหตุได้มีการเรียกร้องให้มีการทบทวนการใช้งานใหม่ ขณะเดียวกันก็มีความเห็นจากนักวิชาการท้องถิ่นในฮ่องกงระบุว่า ไม้ไผ่โดยพื้นฐานแล้วเป็นวัสดุที่ติดไฟได้ยากกว่า เมื่อเทียบกับตาข่ายไนลอนป้องกันและขยะภายในอาคารชุด ซึ่งเป็นส่วนที่ติดไฟง่ายกว่าและทำให้ไฟลุกลามอย่างรวดเร็ว

จากเหตุไฟไหม้ครั้งนี้ งานอีเวนต์ K-POP ของเกาหลีใต้ “2025 MAMA AWARDS” ที่มีกำหนดจัดขึ้นในฮ่องกงวันที่ 28 และ 29 พฤศจิกายน 2025 ได้มีการปรับรูปแบบและเนื้อหาของงานใหม่ นอกจากนี้ งาน “Tokyo Comic Convention 2025” ที่มีแผนจัดขึ้นในจังหวัดชิบะ ประเทศญี่ปุ่น ในเดือนธันวาคมปีเดียวกัน ยังได้รับผลกระทบด้วยเช่นกัน โดยมีการยกเลิกการเข้าร่วมของนักแสดงฮ่องกงบางส่วน มีผู้เกี่ยวข้องถูกจับกุม 13 ราย และอีก 2 ราย ถูกจับฐานยุยงปลุกปั่นรวมจับกุม 15 ราย

## อ้างอิง

หมวดหมู่:ฮ่องกง
หมวดหมู่:อัคคีภัย
สถานีสวนสาธารณะวันทั้ญ

**สถานีสวนสาธารณะวันถั่ญ** () เป็นสถานีรถไฟฟ้าแบบยกระดับในเส้นทางรถไฟฟ้านครโฮจิมินห์ สาย 1 สถานีนี้ตั้งอยู่ในสวนสาธารณะชื่อเดียวกันหรือที่รู้จักกันอย่างเป็นทางการในชื่อแหล่งท่องเที่ยววันทั้ญ () โดยสถานีเปิดให้บริการเมื่อวันที่ 22 ธันวาคม ค.ศ. 2024

## แผนผังสถานี

## สถานที่สำคัญใกล้เคียง
* แหล่งท่องเที่ยววันทั้ญ
* มหาวิทยาลัยเทคโนโลยีนครโฮจิมินห์

## อ้างอิง

วันทั้ญ
สวนสาธารณะวันทั้ญ
เทศบาลเมืองปากแพรก

**เทศบาลเมืองปากแพรก** อาจหมายถึง
***[[เทศบาลเมืองปากแพรก (จังหวัดกาญจนบุรี)|เทศบาลเมืองปากแพรก]]** จังหวัดกาญจนบุรี
***[[เทศบาลเมืองปากแพรก (จังหวัดสุราษฎร์ธานี)|เทศบาลเมืองปากแพรก]]** จังหวัดสุราษฎร์ธานี

ปากแพรก
อำเภอเซซาน

**เซซาน** (, *เสสาน*) เป็นอำเภอในจังหวัดสตึงแตรง ทางตะวันออกเฉียงเหนือของประเทศกัมพูชา ตามข้อมูลสำมะโนกัมพูชา ค.ศ. 1998 อำเภอนี้มีประชากร 11,252 คน

## อ้างอิง
เหมาเพน อาจาร์ยะ

**เหมาเพน อาจาร์ยะ** [เห-มา] (; ; *Hemaben Acharya*; 10 สิงหาคม ค.ศ. 1933 – 11 พฤษภาคม ค.ศ. 2025) เป็นนักการเมืองชาวอินเดียที่เป็นผู้นำพรรคภารตียชนตา เธอเป็นรัฐมนตรีว่าการกระทรวงสาธารณสุขในรัฐบาลคุชราตใน ค.ศ. 1975 ถึง 1980 เธอเป็นตัวแทนเขตเลือกตั้งชุนาคฒในสภานิติบัญญัติแห่งรัฐคุชราต

อาจาร์ยะเสียชีวิตที่ชุนาคฒในวันที่ 11 พฤษภาคม ค.ศ. 2025 ด้วยอายุ 91 ปี

## อ้างอิง

หมวดหมู่:รัฐมนตรีประจำรัฐคุชราต
หมวดหมู่:นักการเมืองพรรคภารตียชนสังฆ์
หมวดหมู่:นักการเมืองจากอำเภอชุนาคฒ
หมวดหมู่:รัฐมนตรีหญิงของอินเดีย
หมวดหมู่:นักการเมืองพรรคภารตียชนตาจากรัฐคุชราต
เทศบาลตำบลบ้านเพชร

**เทศบาลตำบลบ้านเพชร** อาจหมายถึง
* **[[เทศบาลตำบลบ้านเพชร (อำเภอบำเหน็จณรงค์)|เทศบาลตำบลบ้านเพชร]]** อำเภอบำเหน็จณรงค์ จังหวัดชัยภูมิ
* **[[เทศบาลตำบลบ้านเพชร (อำเภอภูเขียว)|เทศบาลตำบลบ้านเพชร]]** อำเภอภูเขียว จังหวัดชัยภูมิ

หรืออาจหมายถึง
* **[[เทศบาลตำบลบ้านเพชรภูเขียว|เทศบาลตำบลบ้านเพชรภูเขียว]]** อำเภอภูเขียว จังหวัดชัยภูมิ

บ้านเพชร
พี่สะใภ้จอมแกร่งกับน้องเขยทั้งสี่

***พี่สะใภ้จอมแกร่งกับน้องเขยทั้งสี่*** () เป็นละครโทรทัศน์เกาหลีใต้ปี ค.ศ. 2025 นำแสดงโดยออม จี-ว็อน, อัน แจ-อุก, ชเว แด-ช็อล, คิม ดง-วัน, ยุน พัก, อี ซ็อก-กี และยู อิน-ย็อง เรื่องราวของพี่สะใภ้ของพี่น้องทั้งสี่คนที่เข้ามารับช่วงกิจการโรงเบียร์อีเกิลบริวเวอรี และกลายเป็นเสาหลักของครอบครัวหลังการเสียชีวิตของสามี ออกอากาศทางช่องเคบีเอสทู ทุกวันเสาร์–อาทิตย์ เวลา 20:00 น. (เวลามาตรฐานเกาหลี) ตั้งแต่วันที่ 1 กุมภาพันธ์ ถึง 3 สิงหาคม ค.ศ. 2025

## เรื่องย่อ
เรื่อง พี่สะใภ้จอมแกร่งกับน้องเขยทั้งสี่ เล่าเรื่องของมา กวัง-ซุก พี่สะใภ้ที่ต้องดูแลน้องชายทั้งสี่ของสามีผู้ล่วงลับ และพร้อมที่จะเสี่ยงเพื่อเข้ามารับช่วงกิจการโรงเบียร์อีเกิล เธอได้พบกับฮัน ดง-ซ็อก ซีอีโอของโรงแรมแอลเอ็กซ์ ซึ่งเธอมักจะพบเจอเขาบ่อยครั้ง และทั้งสองก็กลายเป็นหุ้นส่วนทางธุรกิจโดยไม่คาดคิด ก่อนจะพัฒนาความสัมพันธ์ไปสู่ความรัก

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์แนวครอบครัวเกาหลีใต้
หมวดหมู่:ละครโทรทัศน์เกี่ยวกับพี่น้อง
สถานีเตินกั๋ง

**สถานีเตินกั๋ง** () เป็นสถานีรถไฟฟ้าแบบยกระดับในเส้นทางรถไฟฟ้านครโฮจิมินห์ สาย 1 และ สาย 5 ในอนาคต ตั้งอยู่บนถนนเดียนเบียนฟู ในแขวงถั่ญหมีเต็ย ใกล้กับสะพานไซ่ง่อน โดยสถานีเปิดให้บริการเมื่อวันที่ 22 ธันวาคม ค.ศ. 2024 

ชื่อสถานีนี้ตั้งตามชื่อของท่าเรือไซ่ง่อนนิวพอร์ต (*Saigon Newport*; *Tân Cảng Sài Gòn*) ในอดีต ที่อยู่ใกล้เคียง และปัจจุบันได้กลายเป็นพื้นที่พัฒนาโครงการวินโฮมส์เซ็นทรัลพาร์ก ซึ่งเป็นที่ตั้งของแลนด์มาร์ก 81 ตึกระฟ้าที่สูงที่สุดในประเทศเวียดนาม

## แผนผังสถานี

## สถานที่สำคัญใกล้เคียง
* แลนด์มาร์ก 81 / วินโฮมส์เซ็นทรัลพาร์ก
* เพิร์ลพลาซา
* ซีไอไอทาวเวอร์

## อ้างอิง

เตินกั๋ง
เตินกั๋ง
สกาโทล

**สกาโทล** () หรือ **3-เมทิลอินโดล** () เป็นสารประกอบอินทรีย์ที่อยู่ในตระกูลอินโดล พบได้ตามธรรมชาติในอุจจาระของสัตว์เลี้ยงลูกด้วยน้ำนมและสัตว์ปีก และเป็นปัจจัยหลักที่ทำให้เกิดกลิ่นอุจจาระ ในระดับความเข้มข้นต่ำจะมีกลิ่นดอกไม้และพบได้ในดอกไม้และน้ำมันหอมระเหยหลายชนิด รวมถึงดอกส้ม มะลิ และพุทราอินเดีย นอกจากนี้ยังพบในกัญชงบางสายพันธุ์

สกาโทลถูกใช้เป็นสารแต่งกลิ่นและสารตรึงกลิ่นในน้ำหอมหลายชนิดและเป็นสารประกอบกลิ่น นอกจากนี้ยังใช้ในระดับความเข้มข้นต่ำในไอศกรีมบางชนิดเพื่อเพิ่มรสชาติ ชื่อของสกาโทลมาจากรากศัพท์ภาษากรีก *skato-* ซึ่งแปลว่า อุจจาระ สกาโทลถูกค้นพบในปี ค.ศ. 1877 โดยแพทย์ชาวเยอรมัน ลุทวิช บรีเกอร์ (ค.ศ. 1849–1919)

## อ้างอิง

หมวดหมู่:ส่วนประกอบในน้ำหอม
โรลฟ์ ชาร์

**โรลฟ์ ชาร์** (; 17 มิถุนายน ค.ศ. 1897 – ค.ศ. 1975) เป็นนักอุทกศาสตร์ชาวนอร์เวย์

โรลฟ์ ชาร์ เกิดที่เมืองทร็อนไฮม์ เขาได้รับการว่าจ้างในหน่วยอุทกศาสตร์นอร์เวย์เมื่อ ค.ศ. 1920 และในนอร์เกส สฟาลบาร์ด- โอก์ อีซาฟซุนเดอร์เชอโกลเซร์ เมื่อ ค.ศ. 1929 โดย ณ ที่แห่งนี้ เขาได้ร่วมเดินทางสำรวจสฟาลบาร์และกรีนแลนด์ตะวันออก ครั้นตั้งแต่ ค.ศ. 1936 ถึง ค.ศ. 1967 เขาดำรงตำแหน่งผู้อำนวยการหน่วยอุทกศาสตร์นอร์เวย์

## อ้างอิง

หมวดหมู่:นักอุทกศาสตร์ชาวนอร์เวย์
อำเภอกวนตันซีงีงี

**กวนตันซีงีงี** (, ) บางครั้งย่อเป็น **กวนซิง** (, ) เป็นอำเภอ () ส่วนในของจังหวัดรีเยา บนเกาะสุมาตรา ประเทศอินโดนีเซีย อำเภอนี้ได้รับการสถาปนาในวันที่ 4 ตุลาคม ค.ศ. 1999 จากส่วนตะวันตกของอำเภออินดรากีรีฮูลู มีพื้นที่ 7,656.03 ตร.กม. และประชากรตามสำมะโน ค.ศ. 2010 ที่ 292,116 คน และ 334,943 คนตามสำมะโน ค.ศ. 2020 จำนวนประมาณการทางการในช่วงกลาง ค.ศ. 2024 อยู่ที่ 365,989 คน (แบ่งเป็นชาย 186,061 คนและหญิง 179,928 คน) เมืองหลักของอำเภอนี้คือเมืองเตอลุกกวนตัน

## เขตบริหาร
ตามสำมะโน ค.ศ. 2010 อำเภอนี้แบ่งออกเป็น 12 ตำบล (*kecamatan*) แต่มีการสร้างเพิ่มอีก 3 ตำบล (ปูจุกรันเตา, เซินตาโจรายา และกวนตันฮีลีร์เซอเบอรัง) สร้างขึ้นจากการแบ่งตำบลที่มีอยู่แล้ว รายการข้างล่างระบุพร้อมพื้นที่และประชากรตามสำมะโน ค.ศ. 2010 และสำมะโน ค.ศ. 2020 พร้อมกับจำนวนประมาณการอย่างเป็นทางการในช่วงกลาง ค.ศ. 2024 ตารางนี้ยังรวมที่ตั้งเมืองหลัก จำนวนหมู่บ้านในแต่ละตำบล (รวมเขตชนบท 218 แห่ง (*desa*) และเขตเมือง 11 แห่ง (*kelurahan*) ) และรหัสไปรษณีย์

หมายเหตุ: (a) รวม*เกอลูราฮัน*แห่งเดียว (เมืองหลักของอำเภอ) (b) ประชากรของสามตำบลใหม่ใน ค.ศ. 2010 รวมเข้ากับจำนวนในตำบลที่แยกออกมา (c) รวม*เกอลูราฮัน* 3 แห่ง (ปาซาร์ตาลุก, ซิมปังตีกา และซูไงเจอริง) (d) รวม*เกอลูราฮัน*แห่งเดียว (เบอรีงินจายา) (e) รวม*เกอลูราฮัน* 2 แห่ง (ปาซาร์บารู และปาซาร์อูซัง) (f) รวม*เกอลูราฮัน* 2 แห่ง (ปาซาร์เจอเรินตี และโกโตเปอรากู)

## อ้างอิง
บีเยน

thumb|ใบตราสารบีเยนครบชุด (พ.ศ. 2488–2501)
**บีเยน** (; ) เป็นศัพท์เรียกขานที่ใช้เรียกใบตราสารทหาร (military scrip) แทนเงินสดประเภทหนึ่งที่ใช้ในหมู่เกาะรีวกีวที่ถูกสหรัฐอเมริกายึดครองหลังสงครามโลกครั้งที่ 2 ตั้งแต่วันที่ 15 เมษายน พ.ศ. 2489 ถึงเดือนกันยายน พ.ศ. 2501 ชื่ออย่างเป็นทางการเรียกว่า**ใบตราสารทหารประเภทบี** (; )

## สกุลเงิน
ใบตราสารบีเยนมีสีน้ำเงินหรือสีเขียว และมี 8 มูลค่าที่แตกต่างกัน

## ประวัติ
ในช่วงที่กองทัพสหรัฐอเมริกายึดครองจังหวัดโอกินาวะ ประเทศญี่ปุ่น ได้มีการออกใบตราสารสองแบบที่แตกต่างกัน กองทัพสหรัฐฯ ใช้ใบตราสารแยกต่างหากที่เรียกว่า "เยนแบบเอ" ขณะที่ "เยนแบบบี" ใช้สำหรับพลเรือนในพื้นที่เท่านั้น ในช่วงเวลาสั้น ๆ ระหว่างยุทธการที่โอกินาวะในปี พ.ศ. 2488 และการเริ่มต้นการยึดครองของสหรัฐอเมริกา หมู่เกาะโอกินาวะเปลี่ยนจากระบบปลอดสกุลเงิน โดยอาศัยการแลกเปลี่ยนและการกระจายเสบียงจากหน่วยงานของรัฐ ไปสู่การนำเงินตรากลับมาใช้ใหม่ด้วยเงินเยนญี่ปุ่นแบบใหม่ (ทั้ง "เยนใหม่" และ "บีเยน" ถูกนำมาใช้พร้อมกันชั่วระยะเวลาหนึ่ง) และต่อมาจึงได้กำหนดให้เงินบีเยน เป็นสกุลเงินเดียวที่ถูกกฎหมาย

ตั้งแต่ปี พ.ศ. 2491 เป็นต้นมา เยนแบบเอได้ถูกยกเลิกการใช้งาน และเยนแบบบีได้ถูกนำไปใช้แทนทั้งในกองทหารและพลเรือน

แม้ว่าส่วนที่เหลือของญี่ปุ่นที่ถูกยึดครองจะยังคงใช้เงินเยนญี่ปุ่นตามปกติตลอดช่วงการยึดครอง แต่ใบตราสารทหารก็ถูกนำมาใช้ในโอกินาวะ เนื่องจากในขณะนั้นรัฐบาลทหารสหรัฐฯ ตั้งใจที่จะยึดครองโอกินาวะต่อไปอีกนานหลังจากที่ได้ยุติการยึดครองหมู่เกาะญี่ปุ่น (Home Islands) แล้ว จึงมีการดำเนินการเพื่อป้องกันภาวะเงินเฟ้อซึ่งอาจเป็นผลมาจากการไหลเข้าของเงินเยนจากหมู่เกาะญี่ปุ่นอย่างผิดกฎหมาย เมื่อเศรษฐกิจในโอกินาวะมีเสถียรภาพเพียงพอ เงินบีเยนก็ถูกยกเลิก และดอลลาร์สหรัฐก็ถูกนำมาใช้แทน

สำนักงานของพลโทโดนัลด์ เพรนทิส บูธ (Lt. Gen. Donald Prentice Booth) ข้าหลวงใหญ่แห่งหมู่เกาะรีวกีวและผู้บัญชาการกองทัพบกสหรัฐฯ ประจำหมู่เกาะรีวกีว ได้ออกประกาศดังกล่าว ณ วันที่ 16 กันยายน พ.ศ. 2501 เงินบีเยนได้ถูกแทนที่ด้วยเงินดอลลาร์สหรัฐฯ โดยมีอัตราแลกเปลี่ยนอยู่ที่ 120 บีเยนต่อ 1 ดอลลาร์สหรัฐฯ

อัตราแลกเปลี่ยนเงินเยนของญี่ปุ่นที่ใช้ในแผ่นดินใหญ่ของญี่ปุ่นในขณะนั้นคือ 360 เยนต่อ 1 ดอลลาร์สหรัฐ การกำหนดอัตราแลกเปลี่ยนบีเยนทำขึ้นเพื่อกระตุ้นการลงทุนจากต่างประเทศโดยการปรับเศรษฐกิจของโอกินาวะให้สอดคล้องกับมาตรฐานสากล แม้ว่าจะมีการกล่าวกันบ่อยครั้งว่าการปรับนี้มีส่วนสำคัญที่ทำให้เศรษฐกิจของโอกินาวะต้องพึ่งพาสหรัฐอเมริกาและฐานทัพทหารสหรัฐอเมริกาที่ตั้งอยู่ด้วย

หลังจากที่ใบตราสารบีเยนถูกยกเลิกใช้ แทนที่จะถูกเผาทำลายเหมือนอย่างที่มักเกิดขึ้นกับธนบัตรที่เลิกใช้แล้ว ใบตราสารบีเยนถูกบรรจุลงในภาชนะคอนกรีตขนาดใหญ่ที่มีสีแดงที่ลบไม่ออก จากนั้นนำไปฝังไว้ในทะเลในระดับความลึกที่กู้คืนไม่ได้

ศาสตราจารย์มิชิโกะ อิฮะ () แห่งมหาวิทยาลัยรีวกีวโต้แย้งว่าค่าเงินบีเยน เป็นส่วนหนึ่งของแผนการของหน่วยงานผู้ยึดครองเพื่อให้ค่าเงินดอลลาร์แข็งค่าและค่าเงินเยนอ่อนค่าลง เพื่อสร้างและบำรุงรักษาฐานทัพทหารโดยมีต้นทุนที่ถูกกว่า

## ดูเพิ่ม
* มงรีวกีว
* สกุลเงินทหารสัมพันธมิตร

## อ้างอิง

หมวดหมู่:สกุลเงินที่ไม่มีรหัส ISO 4217
หมวดหมู่:เยนญี่ปุ่น
หมวดหมู่:ธนบัตรของหน่วยงานทหาร
หมวดหมู่:โอกินาวะภายใต้การยึดครองของสหรัฐ
หมวดหมู่:สกุลเงินของญี่ปุ่น